Björn Savén

Björn Erik Savén (sündinud 29. septembril 1950 Stockholmis Rootsis) on rootsi ettevõtja ja investor, kes on tuntud eelkõige fondi IK Investment Partners (varem Industri Kapital) loomise ja juhtimise kaudu. IK Investment Partners on juhtiv Euroopa erakapitalifirma, mis keskendub ülevõtmistele Põhjamaades, Beneluxi riikides, Saksamaal ja Prantsusmaal. Ettevõte on kaasanud üle 20 miljardi euro väärtuses fonde ja investeerinud enam kui 200 Euroopa ettevõttesse.

Lapsepõlv ja haridus

Björn Savén kasvas üles Stockholmis ning Närke maakonnas Rootsis. Ta omandas 1972. aastal ärijuhtimise bakalaureuse kraadi Stockholmi Majandusülikoolis ning 1976. aastal magistrikraadi Harvardi Ülikoolis.

Töökäik

Enne IK Investment Partnersi asutamist 1988. aastal töötas Björn Savén erinevatel ametikohtadel Ameerika naftakompaniis Gulf Oil aastatel 1972–1974 ja Rootsi bürootoodete ja -tarvete tootmise ja turustamise grupis Esselte aastatel 1976–1988.

IK Investment Partnersi meeskonnas oli Bjorn Savén teerajajaks erakapitali investeeringu valdkonna arendamisel Põhjamaades ja Mandri-Euroopas ning on Põhja-Euroopa esimese erakapitalifondi looja. Björn Savén töötas IK Investment Partnersi erinevatel juhtivatel ametikohtadel aastatel 1989–2017 ja on alates aastast selle nõukogu emeriitliige.

Björn Savén on olnud juhtivatel ametikohtadel ka Nordea pangas, Rootsi tööstuskontsernis Alfa Laval, Rootsi energiakontsernis Vattenfall AB, Norra kontsernis Orkla ASA ja Soome ettevõttes Konecranes Oy.

Savén on olnud ka Stockholmi Briti-Rootsi Kaubanduskoja esimees ja Ühendkuningriigi Rootsi Kaubanduskoja direktor ja aseesimees. Ta on Rootsi Kuningliku Inseneriteaduste Akadeemia liige, kus ta oli aseesimees aastatel 2011–2013.

Ühiskondlik tegevus

Savén on olnud seotud mitme heategevusliku ja ühiskondliku organisatsiooni tegevusega. Ta on toetanud teadusuuringuid ja haridust ning olnud mitme heategevusorganisatsiooni toetaja.

Tunnustus

 2025 Tartu Ülikooli Tänutäht
 2024 Briti impeeriumi ordu komandör (CBE)
 2022 Soome Valge Roosi Rüütliordu komandör
 2022 Poola Vabariigi teeneteordeni I klass
 2021 Prantsusmaa Auleegioni ordeni ohvitser
 2008 Soome Lõvi ordeni komandör
 2008 Tema Majesteedi Rootsi Kuninga medal, Serafiimi ordu lint
 2007 Saksamaa Liitvabariigi teeneteorden

Viited

Kategooria:Rootsi ettevõtjad
Kategooria:Filantroobid
Kategooria:Stockholmi Majandusülikooli vilistlased
Kategooria:Harvardi ülikooli vilistlased
Kategooria:Sündinud 1950